CELEX: 32020D2078
Language: bg
Date: 2020-12-10 00:00:00
Title: Решение (ЕС) 2020/2078 на Съвета от 10 декември 2020 година относно позицията, която трябва да се заеме от името на Европейския съюз в рамките на Съвместния комитет за митническо сътрудничество ЕС—Канада във връзка с приемането на решението относно взаимното признаване на програмата на Канада за закрила на партньорите и на програмата за одобрени икономически оператори на Европейския съюз

15.12.2020   
               
               
                  BG
               
               
                  Официален вестник на Европейския съюз
               
               
                  L 424/58
               
            
         РЕШЕНИЕ (ЕС) 2020/2078 НА СЪВЕТА
         от 10 декември 2020 година
         относно позицията, която трябва да се заеме от името на Европейския съюз в рамките на Съвместния комитет за митническо сътрудничество ЕС—Канада във връзка с приемането на решението относно взаимното признаване на програмата на Канада за закрила на партньорите и на програмата за одобрени икономически оператори на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейската общност и Канада за митническо сътрудничество и взаимопомощ по митническите въпроси (СМАА) бе сключено от Съюза с Решение 98/18/ЕО на Съвета (1) и влезе в сила на 1 януари 1998 г.
                  
               
                     (2)
                  
                  
                     Член 2 от СМАА призовава митническите органи да развиват митническо сътрудничество с възможно най-широк обхват.
                  
               
                     (3)
                  
                  
                     Съгласно член 20 от СМАА Съвместният комитет за митническо сътрудничество (СКМС) предприема необходимите мерки за митническо сътрудничество.
                  
               
                     (4)
                  
                  
                     Споразумението между Европейския съюз и Канада относно митническо сътрудничество по въпроси, свързани със сигурността на веригата на доставка (SCSA), беше сключено от Съюза с Решение 2014/941/ЕС (2) на Съвета и влезе в сила на 1 ноември 2013 г.
                  
               
                     (5)
                  
                  
                     Съгласно член 5 от SCSA СКМС е оправомощен да приема решения относно взаимното признаване на техниките за управление на риска, стандартите за риск, проверките на сигурността и програмите за търговско сътрудничество.
                  
               
                     (6)
                  
                  
                     СКМС възнамерява да приеме решение относно взаимното признаване на програмата на Канада за закрила на партньорите и на програмата за одобрени икономически оператори на Европейския съюз на петото си заседание и във всеки случай преди края на 2022 г.
                  
               
                     (7)
                  
                  
                     Целесъобразно е да се определи позицията, която трябва да се заеме от името на Съюза в СКМС, тъй като решението относно взаимното признаване на програмата на Канада за закрила на партньорите и програмата за одобрени икономически оператори на Европейския съюз ще има правни последици за Съюза.
                  
               
                     (8)
                  
                  
                     Позицията на Съюза в рамките на СКМС относно взаимното признаване на програмата на Канада за закрила на партньорите и на програмата за одобрени икономически оператори на Европейския съюз следва да се основава на проекторешението на СКМС,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния комитет за митническо сътрудничество (СКМС), създаден по силата на Споразумението между Европейската общност и Канада относно митническо сътрудничество и взаимопомощ в митническата област, на петото заседание на СКМС, във връзка с взаимното признаване на програмата на Канада за закрила на партньорите и на програмата за одобрени икономически оператори на Европейския съюз, се основава на проекторешението на СКМС (3).
         
         
            Член 2
            Настоящото решение влиза в сила в деня на приемането му и срокът му на действие изтича на 31 декември 2022 г.
         
         
            Съставено в Брюксел на 10 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 98/18/ЕО на Съвета от 27 ноември 1997 г. относно сключването на Споразумение между Европейската общност и Канада за митническо сътрудничество и взаимопомощ в митническата област (ОВ L 7, 13.1.1998 г., стр. 37).
         
            (2)  Решение 2014/941/ЕС: на Съвета от 27 юни 2013 г. за сключване на споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка (ОВ L 367, 23.12.2014 г., стр. 8).
         
            (3)  Вж. док. ST13014/20 на http://register.consilium.europa.eu.